Сінодічный місяць означуї місячны фазы, накілько фаза Місяця залежыть од видимого з Земли положіня Місяця односно Сонця. Кідь Місяць чінить оберт навколо Земли, Земля ся вертать о даякый угол рушаюча ся по орбітї навколо Сонця. Зато по закінчіню сідерічного періоду Місяць мать пройти дале по своїй орбітї, жебы посїсти тото саме положіня односно Сонця й Земли. Такый довшый період ся зове сінодічным, од ґрецького σύνοδος, súnodos – „зближіня“ (Місяця й Сонця). Середнїй час сінодічного місяця є 29,530589 днїв (29 днїв 12 год. 44 мін. 2.9 с).